Edward Kennedy

Edward Moore «Ted» Kennedy (født 22. februar 1932 i Boston i  Massachusetts i USA, død 25. august 2009 i Hyannis Port i Massachusetts) var en amerikansk politiker (demokrat) som var medlem av USAs kongress i 47 år. Han var senator for delstaten Massachusetts fra november 1962 til han døde. Han var bror til president John F. Kennedy og senator Robert F. Kennedy – og derved et sentralt medlem av Kennedy-slekten. 

 Oppvekst og studier 
Edward Kennedy ble født i Dorchester-nabolaget i Boston. Han var den yngste av barna til Joseph P. Kennedy sr. og Rose Fitzgerald, som begge kom fra prominente katolske irsk-amerikanske familier i Boston. Han vokste opp blant annet i Brookline i Massachusetts sammen sine tre brødre (den senere president John F. Kennedy, den senere justisminister Robert F. Kennedy og storebroren Joseph Patrick Kennedy jr. som falt under annen verdenskrig) og seks søstre. Familien flyttet ofte, og som barn bodde han også i kortere perioder i Bronxville i New York, Hyannis Port i Massachusetts, Palm Beach i Florida samt i London. Han hadde gått på ti forskjellige skoler før han fylte elleve år. Som syvåring mottok han sin første kommunion (nattverd) av pave Pius XII i Vatikanet.

Etter eksamen fra Harvard University og deretter University of Virginias Law School og et studieopphold i 1958 ved Haag-akademiet for folkerett gikk han inn i politikken.

 Politisk karriere 
 Senator 
I 1960 ble John Kennedy valgt til president i USA, og hans sete som senator for Massachusetts ble ledig. Siden Ted ikke kunne stille til valg for sin brors ledige senatorplass før 22. februar 1962, da han ble 30 år gammel, overtalte hans far guvernøren i Massachusetts til å oppnevne en venn av Kennedy-familien, Benjamin A. Smith II som stedfortreder for John, og holdt dermed plassen tilgjengelig for Ted. TIME Magazine 'Teddy & Kennedyism' , 28. september 1962 I 1962 ble Kennedy valgt til Senatet fra Massachusetts i et spesialvalg. Han ble så valgt til sin første seksårsperiode i 1964 og ble gjenvalgt i 1970, 1976, 1982, 1988, 1994, 2000 og 2006. Bare Robert Byrd og Strom Thurmond har vært senatorer lengre enn Ted Kennedy.

Han hadde også presidentskapsambisjoner. Men Ted Kennedy mislyktes med å bli nominert som Det demokratiske partis presidentkandidat i 1980. Dette skyldtes nok ikke minst hendelser i 1969, da han kjørte av veien ved den uopplyste Dike-broen ved Chappaquiddick Island og hans medpassasjer Mary Jo Kopechne druknet. Kennedy ventet tolv timer med å rapportere ulykken.

 Politiske standpunkter 
 Abort 
Selv om han var en sterk forkjemper for fritt valg av abort de siste 30 årene, inntok Kennedy dette standpunktet først etter avgjørelsen i Roe v. Wade i Høyesterett i 1973. Før dette vedtaket hadde han hatt en pro-liv innstilling til abortspørsmålet. Kennedys endring av syn i denne saken etter Roe v. Wade ble en kilde til disputt mellom ham og den katolske kirke, der han var medlem. I 1987 kom Kennedy med en følelsesmessig tale som fordømte Robert Bork, som var nominert til dommer i USAs høyesterett, som en høyreekstremist og advarte mot at «Robert Bork's America» ville bli et land markert av bakgårdsaborter og andre skjulte aktiviteter. Kennedys sterke opposisjon til Borks kandidatur ble viktig for at Senatet avviste ham som høyesterettsdommer. I de senere årene ga han uttrykk for at mye av debatten rundt abort var et «falskt dilemma». Dionne, E.J. "The New Liberalism: Democrats Need to Show Their Family Values", Washington Post, 14. januar 2005, side A19. Han stemte imot et strengere abortlovforslag som kom i 2003. ontheissues.org

 Immigrasjon 
Ted Kennedy var en sterk støttespiller av «Immigration and Nationality Services Act of 1965», som ble signert som lov av president Lyndon B. Johnson, noe som dramatisk endret de amerikanske immigrasjonslovene. Three Decades of Mass Immigration: The Legacy of the 1965 Immigration Act, Center for Immigration Studies, September 1995 Kennedy ble etter hvert valgt til formann i «the United States Senate Judiciary Subcommittee on Immigration, Border Security and Citizenship» og fortsatte med å være en sterk talsmann for immigrantene. 

Denne loven erstattet «Immigration Act of 1924», som favoriserte immigranter fra nordlige og vestlige Europa. Støttespillerne til den nye loven i 1965 argumenterte med at den gamle var diskriminerende og at immigrasjonspolitikk ikke burde være basert på nasjonalitet. Loven fra 1965 fjernet også «Chinese Exclusion Act of 1882».

Kennedy tok etter hvert også en ledende rolle i flere andre tiltak rettet mot immigranter, inklusive «Secure America and Orderly Immigration Act (S. 1033) ("McCain-Kennedy")» i 2005 og «Secure Borders, Economic Opportunity and Immigration Reform Act of 2007», et tverrpolitisk tiltak som ble utarbeidet sammen med president George W. Bush, men som mislyktes i å bli vedtatt i Senatet.

 Våpenkontroll 
Ted Kennedy var en sterk støttespiller for strengere våpenkontroll i USA. I 2006 var han en av 16 senatorer som stemte imot «Vitter Amendment», som forhindret konfiskeringen av lovlige våpen under en katastrofe.

 Energi 
Ted Kennedy var vanligvis en støttespiller for alternative energikilder og stemte imot økte rammer for oljeboring i Alaska. Men han stemte imot et vindkraftverk på Cape Wind. Ted Kennedy on Energy & Oil, On the Issues (issues2000.org) Washington Post: Bending with the Wind

 Krigen mot terror/Invasjonen av Irak 
Selv om han støttet krigen i Afghanistan som fjernet Taliban-regjeringen i Afghanistan i 2001, var Kennedy en frittalende kritiker av den amerikansk-ledede invasjonen og etterfølgende okkupasjonen av Irak. Han var også en hard kritiker av måten invasjonen av Irak ble planlagt og utført av Bush-administrasjonen. Kennedy uttalte at den beste stemmen han noensinne hadde avlagt i Senatet var å stemme imot å gi president Bush fullmakt til å bruke makt mot Irak. Kennedy fights 'immense new mistake' of troop surge - CNN.com

27. september 2004 holdt Kennedy en tale i Senatet om krigen i Irak, like før presidentvalget i USA 2004. Senator Kennedy delivers a speech at GW University: The Effect of the War in Iraq On America's Security. 

Tidlig i 2007, like før president Bush annonserte en økning av antall amerikanske tropper i Irak, holdt senator Kennedy en tale i National Press Club som gikk imot dette. Sen. Ted Kennedy at the National Press Club, YouTube.com, 9. januar 2007 Kennedy var den første senatoren i den 110. Kongressen som foreslo en lov som nektet presidenten hans ønskete økning av styrkene.

 «No Child Left Behind» 
Kennedy var et ledende medlem av den tverrpolitiske gruppen som skrev den kontroversielle loven «No Child Left Behind Act» i 2001, som ifølge både Kennedy og president Bush, var et kompromiss. Han arbeidet så for å få den godkjent av den republikansk-kontrollerte Kongressen, trass i opposisjon fra begge partier.

 Helse og sykehusopphold 
I 1964 var Kennedy involvert i en flyulykke og slet siden da med ryggsmerter.CNN.com:Ted Kennedy rushed to hospital
I oktober 2007 ble han operert for en karforsnevring i venstre en av hjernens tilførende pulsårer. CBS News

17. mai 2008 ble Kennedy i all hast brakt fra sin bolig til Cape Cod Hospital. Han følte seg dårlig, og etter å ha blitt undersøkt av sin personlige lege, ble han like etterpå fløyet til Massachusetts General Hospital i Boston. capecodonline.com  Den 20. mai offentliggjorde to av legene som behandlet ham, at Kennedy hadde en ondartet svulst i den venstre delen av hjernen, og at han skulle få både stråle- og cellegiftbehandling. VG: Hjernesvulst påvist hos Kennedy, 20. mai 2008

20. januar 2009, under lunchen i forbindelse med innsettelsen av den nye presidenten Barack Obama, fikk Kennedy et nytt slag. Han ble utskrevet fra sykehuset etter få dager, så media i USA fikk rett i at slaget var av en lettere art og ikke livstruende.(swamppolitics, Amerikansk blogg) (VG)

Han døde i sitt hjem i Hyannisport i Massachusetts.Kennedy er død», Aftenposten 26. august 2009 

 Æresbevisninger 
Kennedy ble etter sin død hedret med den sørafrikanske Ordenen O. R. Tambos følgesvenner i gull for sin innsats mot apartheid.National Orders awards April 2012, South Africa Government Information.

 Referanser 

 Eksterne lenker 
 Offisielle kilder 
  Det amerikanske senatets hjemmeside
  Campaign homepage
  Committee for a Democratic Majority PAC founded by Kennedy to support and expand the Democratic majority in the Senate and House of Representatives

 Kennedy med egne ord 
  Eulogy for Robert Kennedy: audio
  Webcast of Kennedy at a January 21, 2003 National Press Club event, via NPR: provides corroboration for his 2006 re-election run
  Ted Kennedy's 1980 Democratic National Convention Address 
  Kennedy on Iraq at the National Press Club: Kennedy om Irak-krigen, som han beskriver som "George Bushs Vietnam"

 Andre kilder 

  FBI FOIA Investigation on Chappaquiddick
  New York Times — Edward Kennedy News collected news and commentary
  SourceWatch Congresspedia — Edward M. Kennedy profile
  Terror List Snag Nearly Grounded Ted Kennedy USA Today, August 19, 2004


 Litteratur 
 Gary Allen (1981). Ted Kennedy: In over his head, Conservative Pr. ISBN 978-0892450206.
 Nellie Bly. (1996). The Kennedy Men: Three Generations of Sex, Scandal and Secrets. ISBN 1-57566-106-3.
 Richard E. Burke (1993). The Senator: My Ten Years With Ted Kennedy. St. Martin's Press. ISBN 0-312-95133-7.
 Adam Clymer (1999). Edward M. Kennedy: A Biography. Wm. Morrow & Company. ISBN 0-688-14285-0.
 Leo Damore (1988). Senatorial Privilege: The Chappaquiddick Cover-Up. ISBN 0-89526-564-8.
 Murray Levin (1966) Kennedy Campaigning: the System and the Style as Practiced By Senator Edward Kennedy (Beacon Press)
 Murray Levin (1980) Edward Kennedy: The Myth of Leadership. ISBN 0-395292492.

 Eksterne lenker 




 Podkast om Mary Jo Kopechnes død 

Kategori:Senatorer fra Massachusetts
Kategori:Personer fra USA av irsk opphav
Kategori:Personer fra Boston
Kategori:Kennedy-familien
Kategori:Mottakere av Nansenprisen
Kategori:Mottakere av frihetsprisen (Four Freedoms Award)